stanford-oval/wikipedia huggingface dataset:
Martin Clunes

| Alexander Martin Clunes |
| --- | --- |
 Clunes vuonna 2007
Henkilötiedot
Syntynyt: 28. marraskuuta 1961 (ikä 62) Wimbledon, Lontoo, Englanti, Yhdistynyt kuningaskunta
Näyttelijä
Merkittävät roolit:  Doc Martin – Tohtori Martin Ellingham
Aiheesta muualla
IMDb 
Elonet
Alexander Martin Clunes (s. 28. marraskuuta 1961, Wimbledon, Suur-Lontoo) on englantilainen näyttelijä, joka on esiintynyt useissa brittiläisissä komediasarjoissa. Parhaiten hänet tunnetaan sarjoista Doc Martin ja Huonosti käyttäytyvät miehet.
Vuodesta 2004 Clunes on näytellyt pääosaa vaimonsa Philippa Braithwaiten tuottamassa sarjassa Doc Martin. Sarjaa on esitetty yli 70 maassa, ja sen suosio on tehnyt avioparista miljonäärejä. He asuvat hevostilalla Dorsetissa, ja Clunes on toiminut The British Horse Societyn johtajana.
Televisiosarjoja

Doctor Who (Doctor Who, 1983) – Lon
Kyllä Jeeves hoitaa (Jeeves and Wooster, 1990–1993) – Cyril "Barmy" Fotheringay Phipps
Komisario Morse (Inspector Morse, 1992) – James Balcombe
Have I Got News for You (1994–) – säännöllisesti vieraileva puheenjohtaja.
Huonosti käyttäytyvät miehet (Men Behaving Badly, 1992–1999) – Gary Strang
William & Mary (William and Mary, 2003–) – William Shawcross
Doc Martin (Doc Martin, 2004– ) – Tohtori Martin Ellingham
Murhaajajahti (Manhunt, 2018) –  Etsivä Colin Sutton
Aiheesta muualla

Martin Clunes Internet Movie Databasessa. (englanniksi)
Maliskylä

Maliskylän hautausmaan kappeli
Maliskylä on kylä ja taajama Nivalan kaupungissa. Kylä sijaitsee n. 10 kilometriä kaupungista koilliseen.
Maliskylän asuttivat savolaiset 1500-luvulla Malisjoen varteen. Kylän ensimmäinen talo, Niku Malinen, valmistui vuonna 1578. Vuoteen 1607 mennessä taloja oli maakirjojen mukaan jo seitsemän uudistilaa, ja nykyään taloja on n. 270. Kylällä toimii Malilan koulu, Maliskylän Mylly sekä käsityömyymälä-savipaja. Kylällä sijaitsee myös kappeli sekä sen yhteydessä hautausmaa, sekä vuonna 1907 perustettu nuorisoseura ja vuonna 1956 rakennettu seuratalo Liittola.
Kirjailija Varpu Vilkuna-Uusitalo eli Maliskylällä.
Aiheesta muualla

Maliskylän kotisivu (Arkistoitu – Internet Archive)
Peter Esenwein

Esenwein MM-kisoissa 2007, jossa hän karsiutui.
Peter Esenwein (s. 7. joulukuuta 1967 Göppingen) on saksalainen keihäänheittäjä.
Esenweinin ennätys on 87,20, jonka hän heitti 31. toukokuuta 2004 Saksan Rehlingenissä. Hän on ennätyksellään Saksan kaikkien aikojen tilastossa neljäntenä.
Esenwein karsiutui Ateenan olympialaisissa 2004 tuloksella 78,41. Hän oli kolmas GP-finaalissa 2006 ja saman vuoden EM-kisoissa kuudes, joka on hänen paras arvokisasijoituksensa. Hän karsiutui MM-kisoissa 2007 tuloksella 79,61.
Kausien parhaat heitot

1997 85,60 Riederich 25.5.
1998 84,17 Flein 17.5.
2000 84,79 Mainz 7.7.
2001 81,74 Jena 3.6.
2002 82,97 Wattenscheid 5.7.
2003 83,03 Herborn 12.7.
2004 87,20 Rehlingen 31.5.
2005 77,20 Ostrava 9.6.
2006 85,30 Stuttgart 10.9.
2007 82,78 Luzern 28.6.
2008 82,72 Schönebeck 8.6.
2009 79,15 Mannheim 21.6.
2010 77,47 Saarbrücken 22.5.
2012 75,75 Bottrop 6.7.
Martin Compston

| Martin Compston |
| --- | --- |

Henkilötiedot
Syntynyt: 8. toukokuuta 1984 
Kansalaisuus:  skotlantilainen
Ammatti:  näyttelijä, jalkapalloilija
Puoliso:  Tianna Chanel Flynn (2016–)
Lapset:  1
Näyttelijä
Aktiivisena:  2002–
Merkittävät roolit:  Line of Duty
Aiheesta muualla
IMDb
Elonet
| 0 | 1 | 2 |
| --- | --- | --- |
Martin Compston
Henkilötiedot
Syntymäaika: 8. toukokuuta 1984
Syntymäpaikka: Greenock, Skotlanti, Yhdistynyt kuningaskunta,
Pelipaikka: puolustaja
Junioriseurat
: Aberdeen FC Greenock Morton FC
Seurat
| Vuodet | Seura | O (M) |
| 2001–2002 | Greenock Morton FC | 2  (0) |
 Seurajoukkueuran tilastot kattavat vain kansalliset sarjat.
Martin Compston (s. 8. toukokuuta 1984 Greenock, Skotlanti) on skotlantilainen näyttelijä ja entinen jalkapalloilija. Hänet tunnetaan parhaiten roolistaan poliisisarjassa Line of Duty (2012–), jossa hän näyttelee Steve Arnottia.
Ura > Jalkapalloilijana

Ennen näyttelijänuraansa Compston pelasi ammatikseen jalkapalloa. Hän pelasi juniorina Aberdeen FC:ssä ja Greenock Mortonissa. Vuosina 2001-2002 Compstonilla oli ammattilaissopimus Greenock Mortonin kanssa, ja hän pääsi pelaamaan kahdessa ottelussa. Kauden 2002 jälkeen Compston lopetti kuitenkin jalkapallouransa.
Ura > Näyttelijänä

Samana vuonna (2002) Compston teki elokuvadebyyttinsä Sweet Sixteen -elokuvassa, jossa hän näytteli pääroolia, 16-vuotiasta Liamia. Elokuva palkittiin Cannesin elokuvajuhlissa. Tämän jälkeen, vuosina 2003–2005, Compston näytteli Laakson kuningas -televisiosarjassa.
Compston on näytellyt yhtä päärooleista vuodesta 2012 lähtien Line of Duty -poliisisarjassa. Sarja oli Ison-Britannian suosituimpia draamasarjoja 2010-luvulla.
Luettelo televisiosarjan Huonosti käyttäytyvät miehet jaksoista

Tämä on luettelo televisiosarjan Huonosti käyttäytyvät miehet tuotantokausista ja jaksoista.
Tuotantokausi 1 (1992)

1. jakso: Uusi naapuri (Intruders).
2. jakso: Vedonlyönti (Bet).
3. jakso: Hälytyksiä ja takaiskuja (Alarms and Setbacks).
4. jakso: Kuin eläimet (Animals).
5. jakso: Seksiä ja väkivaltaa (Sex And Violence).
6. jakso: Uravalintoja (My Brilliant Career).
Tuotantokausi 2 (1992)

1. jakso: Gary and Tony (Gary and Tony).
2. jakso: Vuokrapoika (Rent Boy).
3. jakso: Miten tyttöystävä jätetään (How To Dump Your Girlfriend).
4. jakso: Levyongelma (Troublesome 12-inch).
5. jakso: Umpikuja (Going Nowhere).
6. jakso: Ärsyttäviä ihmisiä (People Behaving Irritatingly).
Tuotantokausi 3 (1994)

1. jakso: Rakastaja  (Lovers).
2. jakso: Sänky (Bed).
3. jakso: Kauhukuvia (Casualties).
4. jakso: Viikonloppu (Weekend).
5. jakso: Siivooja (Cleaning Lady).
6. jakso: Avioliitto (Marriage).
Tuotantokausi 4 (1995)

1. jakso: Lapset (Babies).
2. jakso: Infidelity (Uskottomuus).
3. jakso: Pornografiaa (Pornography).
4. jakso: Kolme tyttöystävää (Three Girlfriends).
5. jakso: Humalassa (Drunk).
6. jakso: Toipilas (In Bed With Dorothy).
7. jakso: Vieraissa (Playing Away).
Tuotantokausi 5 (1996)

1. jakso: Parta (Hair).
2. jakso: Hyvä pubi (The Good Pub Guide).
3. jakso: Pelkuruus (Cowardice).
4. Kaveri ja tyttöystävä (Your Mate V Your Bird).
5. jakso: Villatakki (Cardigan).
6. jakso: Raha (Rich and Fat).
7. jakso: Kotitekoinen sauna (Home Made Sauna).
Tuotantokausi 6 (1997)

1. jakso: Polttarit (Stag Night).
2. jakso: Häät (Wedding).
3. jakso: Mustasukkaisuutta (Jealousy).
4. jakso: Ilta television ääressä (Watching TV).
5. jakso: Veljenpoika (Ten).
6. jakso: Sohva (Sofa).
Erikoisjaksot (1997)

Yhteinen joulu (B***s!), (Jingle Balls! (aka The Big Christmas Box).
(Comic Relief Special).
Erikoisjaksot / tuotantokausi 7 (1998)

1. Suorituspaineita (Performance).
2. Gary rakastuu (Gary in Love).
3. Synnytys (Delivery).
Erikoisjaksot (1999)

(The Naughty Boys).
Perunpingviini

| Perunpingviini |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Pingviinilinnut Sphenisciformes
Heimo::  Pingviinit Spheniscidae
Suku::  Juovapingviinit Spheniscus
Laji::  humboldti
Kaksiosainen nimi
 Spheniscus humboldti  Meyen, 1834 
 Perunpingviinin levinneisyys
Katso myös
   Perunpingviini Wikispeciesissä   Perunpingviini Commonsissa 
Infobox OKNimi-testi OKIUCN-testi OK: 
Perunpingviini (Spheniscus humboldti) on juovapingviinilaji, jota tavataan Etelä-Amerikassa Perun ja Chilen rannikoilla.
Perunpingviinit ovat mustavalkoisia ja kasvavat 65–70 cm:n korkuisiksi. Niiden pää on musta lukuun ottamatta valkoista juovaa, joka lähtee silmäkulmasta ja jatkuu kurkkuun saakka.
Lajin tieteellinen nimi samoin kuin sen nimi monessa kielessä viittaa tutkija Alexander von Humboldtiin.
Kesällä 2002 perunpingviinejä löydettiin yllättäen Alaskasta. Niiden arveltiin kulkeutuneen kaukaisilta pesimäalueiltaan sinne vieraslajiksi todennäköisesti kalastajien laivan kyydissä. Kalastajien oletetaan ottaneen pingviinit kyytiinsä Etelä-Amerikan rannikolta ja pitäneen niitä laivassa lemmikkeinä, ja päästäneen ne lopulta vapauteen pohjoisessa.
PhpBB

phpBB:n versio 3.2
phpBB on PHP-ohjelmointikielellä kirjoitettu WWW-keskustelualueiden pyörittämiseen käytettävä ohjelmisto. Nimi tulee sanoista ”PHP Bulletin Board” (”PHP-ilmoitustaulu”).
phpBB on avointa lähdekoodia ja sitä levitetään GNU GPL -lisenssin alla. Sen käyttämiseen tarvitaan WWW-palvelinohjelma (esimerkiksi Apache) ja tietokantapalvelin (monet suosituista tietokantapalvelinohjelmistoista, kuten MySQL ja PostgreSQL, ovat tuettuja).
phpBB on muokattavissa. Keskustelualueen ulkonäköä voi muuttaa, ja phpBB on käännetty monille eri kielille, myös suomeksi. phpBB:n voi myös integroida olemassa oleviin sivustoihin, ja siihen voidaan kirjoittaa lisäosia PHP-kielellä. phpBB on hyvin laajalti käytetty ja käyttäjäyhteisön tukema.
Internetin laajin keskustelupalsta, Gaia Online pyörii muokatun phpBB-ohjelman päällä.
phpBB 1.0.0 julkaistiin joulukuussa 2000. Versio phpBB 2.0.0 julkaistiin huhtikuussa 2002. Mm. tietoturvaltaan parannettu phpBB3 julkaistiin vuoden 2007 lopulla. Vanhaa phpBB 2 -versiota tuettiin vuoden 2009 loppuun asti.
Aiheesta muualla

Wikimedia Commonsissa on kuvia tai muita tiedostoja aiheesta .
phpBB:n kotisivu
Suomalainen phpBB-tukifoorumi
phpbbhacks.com (Arkistoitu – Internet Archive) Laaja sivusto, josta löytyy runsaasti eri modeja, tyylejä jne. ladattavia osia phpBB:hen.
Tukifoorumi (englanniksi)
Matkalan vaihde

Matkalan vaihde (lyh. Maa, Mal; 31.5.1981 saakka Kostamusvaihde, lyh. K-vh) on Suomen rataverkon entinen risteysasema Kontiomäen rautatieaseman pohjoispuolella Paltamossa, Taivalkosken–Ämmänsaaren radan ja Vartiuksen radan erkanemiskohdassa. Asema otettiin käyttöön Vartiuksen radan rakentamisen käynnistyessä 1975 ja se oli käytössä aina vuoteen 1995, jolloin se lakkautettiin uuden Kontiomäen ohitusraiteen valmistuttua. Tällöin Matkalaan asennettiin sähkökääntölaitteilla varustetut vaihteet, joita ohjataan Kontiomäen asemalta käsin, ja samalla Matkalasta tuli osa Kontiomäen liikennepaikkaa.
Liikennepaikka

Matkalan liikennepaikka käsitti ainoastaan pääratojen erkanemisvaihteen ja vaihteen soraraiteelle, sekä näitä suojaavat opastimet. Vaatimaton liikennepaikkarakennus sijaitsi vain kolmen ja puolen kilometrin päässä Kontiomäen aseman kohdalta.
Aluksi liikennepaikka oli miehitetty aina silloin, kun Vartiuksen ja Kontiomäen välillä oli junaliikennettä. Muina aikoina liikennepaikan vaihteet asetettiin johtamaan Kontiomäeltä Taivalkosken suuntaan. Taivalkosken radan liikenteen vähentyessä 1980- ja 1990-lukujen vaihteessa miehittämätön asento muutettiin johtamaan Kontiomäeltä Vartiukseen. Matkalan miehitys väheni, ja loppui lähes kokonaan jo ennen lakkauttamista.
Aiheesta muualla

Kuva Matkalan liikennepaikkarakennuksesta
Peter Hansen (näyttelijä)

Peter Hansen
Peter Franklin Hansen (5. joulukuuta 1921 Oakland, Kalifornia – 9. huhtikuuta 2017 Santa Clarita, Kalifornia) oli yhdysvaltalainen näyttelijä. Hänet tunnetaan parhaiten roolistaan lakimies Lee Baldwinina saippuaoopperassa General Hospital. Hän esiintyi osassa vuosina 1965–1986 sekä uudelleen 1992–2004, ja hänellä oli sama rooli myös Port Charles -sarjassa.
Hansen esiintyi lisäksi muun muassa sarjoissa The Public Defender, The Goldbergs ja Tyttökullat sekä tieteiselokuvassa Maailman sortuessa (1951).
Hansen oli merijalkaväen lentäjänä toisessa maailmansodassa ja osallistui Peleliun taisteluun syksyllä 1944.
Aiheesta muualla

Peter Hansen Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Peter Hansen (actor)
Käännös suomeksi
Manuel Azaña

| Manuel Azaña y Díaz |
| --- | --- |

Espanjan tasavallan presidentti
 10. toukokuuta 1936 – 3. maaliskuuta 1939  
Pääministeri:  Santiago Casares Quiroga  Diego Martínez Barrio   José Giral  Francisco Largo Caballero  Juan Negrín
Edeltäjä:  Niceto Alcalá Zamora
Seuraaja:  Francisco Franco (caudillo)
Espanjan pääministeri
 14. lokakuuta 1931 – 12. syyskuuta 1933  
Presidentti:  Niceto Alcalá Zamora
Edeltäjä:  Niceto Alcalá Zamora
Seuraaja:  Alejandro Lerroux
Espanjan pääministeri
 19. helmikuuta 1936 – 10. toukokuuta 1936  
Presidentti:  Niceto Alcalá Zamora
Edeltäjä:  Manuel Portela Valladares
Seuraaja:  Santiago Casares Quiroga
Henkilötiedot
Syntynyt: 10. tammikuuta 1880 Alcalá de Henares, Espanja
Kuollut: 3. marraskuuta 1940 Montauban, Ranska
Tiedot
Puolue:  Acción Republicana 1925–1934 Tasavaltalainen vasemmisto 1934–1936 Espanjan kansanrintama 1936–1939
 Nimikirjoitus
Manuel Azaña y Díaz (10. tammikuuta 1880 Alcalá de Henares – 3. marraskuuta 1940 Montauban, Ranska) oli espanjalainen poliitikko ja kirjailija, joka toimi Espanjan toisen tasavallan pääministerinä vuosina 1931–1933 ja 1936 sekä sen toisena ja viimeisenä presidenttinä Espanjan sisällissodan aikana vuosina 1936–1939. Hän edusti keskustavasemmistoa.
Elämä ja ura > Kuningaskunnan aika

Azaña syntyi varakkaaseen perheeseen. Hän opiskeli lakitiedettä Zaragozan ja vuodesta 1898 Madridin yliopistoissa. Valmistuttuaan lakimieheksi hän työskenteli vuodesta 1911 oikeusministeriön virkamiehenä. Saatuaan stipendin hän täydensi vuosina 1911–1912 opintojaan Sorbonnen yliopistossa Pariisissa. Azaña sai Pariisissa vaikutteita eurooppalaisesta ajattelusta. Espanjaan palatessaan hän oli omaksunut kirkonvastaisen ja osin radikaalin maailmankuvan. Azaña tuli tämän jälkeen tunnetuksi lehtimiehenä ja kirjailijana. Hän toimi vuosina 1913–1920 kirjailijaseura Madridin Ateneon pääsihteerinä ja vieraili vuonna 1916 sen lähettämänä tarkkailijana ensimmäisen maailmansodan rintamilla. Hänet valittiin vuonna 1930 seuran puheenjohtajaksi.
Azaña muun muassa käänsi espanjaksi englantilaisen George Borrow’n muistelmateoksen The Bible in Spain ja sai vuonna 1926 kirjallisuuden valtionpalkinnon kirjoittamastaan kirjailija Juan Valeran elämäkerrasta. Azaña julkaisi vuonna 1927 kirkonvastaisen romaanin El jardin de los frailes (”Munkkien puutarha”). Hän toimitti myös eräitä poliittisia lehtiä, jotka lakkautettiin Miguel Primo de Riveran hallinnon aikana. Politiikkaan Azaña osallistui alkujaan reformistipuolueen riveissä, mutta ei menestynyt vaaleissa. Vuonna 1925 hän perusti oman Acción Republicana -nimisen tasavaltalaisen puolueen. Sen toiminta käynnistyi varsinaisesti vasta vuonna 1930. Azaña oli elokuussa 1930 yksi San Sebastiánin sopimuksen allekirjoittajista. Kyseessä oli useiden keskustan ja vasemmiston puolueiden yhteinen sitoumus vaatia kuningas Alfonso XIII:tta luopumaan kruunusta.
Elämä ja ura > Ensimmäinen pääministerikausi ja oppositiovuodet

Alfonso XIII:n lähdettyä maasta tasavaltalaiset perustivat huhtikuussa 1931 väliaikaisen hallituksen, johon Azaña tuli sotaministeriksi. Upseerikunnan harmiksi hän supisti armeijaa. Azaña oli myös johtava hahmo tasavaltalaisten lisätessä parlamentin käsittelyssä uuteen perustuslakiin katolisen kirkon ja papiston erioikeuksien lakkauttamista merkinneet pykälät. Hänen mielestään juuri kirkko oli syypää Espanjan takapajuisuuteen. Perustuslaki myös määräsi kouluopetuksen kirkosta riippumattomaksi, antoi naisille täyden äänioikeuden ja salli maaomaisuuden uudelleenjakamisen.
Pääministeri Niceto Alcalá Zamora ei hyväksynyt kirkonvastaista lainsäädäntöä ja erosi lokakuussa 1931, minkä jälkeen Azañasta tuli uusi pääministeri. Koska hänen oma Acción Republicana -puolueensa oli pieni, hänen hallituksensa nojasi varsinkin sosialistisen työväenpuolueen (PSOE) tukeen. Azañan hallitus yritti päättäväisesti toteuttaa yhteiskunnallisia uudistuksia, kuten maareformin ja alueellisen itsehallinnon, mutta ei tahtonut saada esityksiään läpi parlamentissa. Ensi töikseen hallitus saattoi uskonnonvapauden voimaan, salli avioeron ja määräsi jesuiittajärjestön lakkautettavaksi. Vuonna 1931 säädetty tasavallan suojelulaki herätti kiistoja ja Azaña reagoi sekä oikeiston että äärivasemmiston oppositiotoimintaan niin jyrkästi, että se alensi hänen suosiotaan. Kenraali José Sanjurjon epäonnistunut vallankaappausyritys elokuussa 1932 vahvisti joksikin aikaa hallituksen kannatusta parlamentissa ja jotkin tärkeät reformit saatiin vietyä läpi. Uudistusten hitaus sai kuitenkin sosialistit vetämään pettyneinä tukensa pois hallitukselta, joka joutui eroamaan syksyllä 1933.
Marraskuun 1933 parlamenttivaaleissa Azañan puolue sai vain viisi edustajaa. Keväällä 1934 se kuitenkin yhdistyi kahden muun samaa aatesuuntausta edustaneen puolueen kanssa uudeksi Tasavaltalainen vasemmisto -puolueeksi. Asturian levottomuuksien aikana lokakuussa 1934 uusi keskustaoikeistolainen hallitus pidätti Azañan, jota syytettiin kapinan lietsomisesta Kataloniassa. Hänet kuitenkin todettiin oikeudessa syyttömäksi ja vapautettiin joulukuussa, minkä seurauksena hän sai osakseen yleisen myötätunnon. Toinen syyte aseiden toimittamisesta Asturian kapinallisille kaatui perustuslakioikeudessa huhtikuussa 1935.
Elämä ja ura > Toinen pääministerikausi ja presidenttikausi

Azaña tuki tammikuussa 1936 keskustan ja vasemmiston puolueiden uuden liittouman eli kansanrintaman perustamista. Kansanrintaman saatua enemmistön helmikuun 1936 parlamenttivaaleissa Azaña kokosi nopeasti uuden hallituksen. Ensi töikseen uusi hallitus vapautti 30 000 Asturian kapinan aikana vangittua, lakkautti äärioikeistolaisen falangistipuolueen, toteutti uuden maareformin ja siirsi oikeistolaisina tunnettuja kenraaleja syrjäisille komentopaikoille Manner-Espanjan ulkopuolelle. Parlamentti erotti pian presidenttinä vuodesta 1931 toimineen Alcalá Zamoran, ja Azaña valittiin hänen seuraajakseen toukokuussa 1936. Hän yritti estää hallitusvaltaa valumasta kokonaan sosialistisen vasemmiston käsiin. Kun oikeistolaiset kenraalit aloittivat kapinan heinäkuussa 1936, Azaña yritti estää tilanteen eskaloitumisen nimittämällä pääministeriksi sovittelijana tunnetun Diego Martínez Barrion. Oli kuitenkin jo liian myöhäistä, ja kapina laajeni kolme vuotta jatkuneeksi sisällissodaksi. Azaña jäi vastentahtoisesti jatkamaan presidenttinä, mutta hän oli tämän jälkeen lähinnä enää vain tasavallan keulakuva. Sosialisti Francisco Largo Caballeron tultua syyskuussa 1936 pääministeriksi sisäpolitiikka siirtyi kokonaan vasemmiston käsiin.
Azaña lähti pääkaupunki Madridista syksyllä 1936 ja oleskeli suurimman osan sisällissodan ajasta Kataloniassa. Hän oli paljolti syrjässä päätöksenteosta. Toisin kuin tasavallan hallitus, hän kannatti sisällissodan päättämistä neuvotteluilla kapinallisten kanssa. Francisco Francon joukkojen vallattua Katalonian sisällissodan lopulla Azaña joutui 5. helmikuuta 1939 pakenemaan rajan yli Ranskaan. Hän ilmoitti muutamaa viikkoa myöhemmin eronneensa pakolaishallituksen presidentin tehtävistä ja kehotti tasavaltalaisia luopumaan taisteluista, sillä tappio oli selvä. Pääministeri Juan Negrínin hallitus jatkoi vielä lyhyen aikaa epätoivoista vastarintaa.
Elämä ja ura > Maanpako ja kuolema

Azaña asui viimeiset aikansa Montaubanissa eteläisessä Ranskassa. Syksyllä 1940 Meksikon Ranskan-suurlähetystö otti hänet diplomaattiseen suojelukseensa, jotta Vichyn Ranskan viranomaiset eivät voisi luovuttaa häntä Francon Espanjaan. Azañan viimeistä asuinpaikkaa, hotellihuonetta Hotel du Midissä Montaubanissa suojelivat Meksikon sotilasedustajat ja diplomaatit. Hänen siirtämistään suurlähetystön turviin Vichyyn suunniteltiin, mutta hän ehti kuolla ennen sitä marraskuussa 1940. Vichyn viranomaiset kielsivät käyttämästä Espanjan toisen tasavallan lippua Azañan hautajaisissa, joten hänen arkkunsa peitettiin sen sijaan Meksikon lipulla. Hänet haudattiin Montaubaniin.
Aiheesta muualla

Kuvia tai muita tiedostoja aiheesta Manuel Azaña Wikimedia Commonsissa
Azañan hauta Ranskan Montaubanissa.
Philippe Buchet

Philippe Buchet vuonna 2015.
Philippe Buchet (s. 7. toukokuuta 1962 Juniville, Ardennes) on ranskalainen sarjakuva-artisti.
Hän aloitti toimimalla freelance-kuvittajana Pariisissa ja Reimsissä. Sarjakuvan maailmaan hän siirtyi piirtämällä sarjakuvaa Nomad yhdessä käsikirjoittaja Jean-David Morvanin kanssa. Hän piirsi myös Dragon-lehteen ja loi Morvanin kanssa sarjakuvan Sillage. Dragonia tehdessään hän teki Morvanin kanssa miekka- ja taikasarjan La Quête des réponses (1998).
Käännös suomeksi
Peruskäsite

Peruskäsite voi tarkoittaa:
Yleistä käsitettä
Filosofiassa kategorian synonyymia.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Peruskäsite”, voi hakea sivunnimihaulla, laajalla sivunnimihaulla tai tekstihaulla.
Malja-asetelma

| Malja-asetelma |
| --- | --- |

Nimi:  Malja-asetelma
Tekijä:  Nils Schillmark
Valmistumisvuosi:  1797
Taiteenlaji:  Asetelma
Teostyyppi:  Maalaus
Materiaali:  Öljyväri ja kangas (maalauspohja)
Korkeus:  77,00  cm
Leveys:  107,50  cm
Kokoelma:  Kansallisgalleria
Sijainti:  Ateneum, Suomi
Malja-asetelma on taiteilija Nils Schillmarkin noin vuosina 1795–97 maalaama öljyvärimaalaus öljyllä kankaalle, 77 × 107,5 cm. Maalauksen uskotaan olevan ns. ovenpäällyskuva, jollaisia suosittiin 1700-luvun lopun säätyläiskodeissa. Asetelman tilaajana pidetään maaherra Johan Herman Lodea. Teos kuuluu Ateneumin taidemuseon kokoelmaan, johon se on ostettu vuonna 1954.
Maalaus

Maalauksessa kuvataan pöydän päällä olevia astioita. Malja, pullo ja neljä pikarilasia ovat tässä maalauksessa vaalean ruskealla pöydällä. Maljassa on punssibooli-juomaa ja sen vieressä on sitruuna, punssiboolin olennainen ainesosa, sekä irtonainen sitruunaviipale. Malja on Itä-Intian kauppakomppanian tuomaa kiinalaista posliinia. Se ja harvinainen herkku sitruuna ovat vaurauden merkkejä tuon ajan Suomesta.
Maalauksen on uskottu olevan ovenpäällyskuva, mutta kehystettynä sitä on kuitenkin pidettävä itsenäisen asetelmamaalauksen lajityyppiin kuuluvana työnä. Heinolan maaherran residenssissä oli todistettavasti kaksi Schillmarkin tekemää maisemaa, jotka nekin ovat nykyään Ateneumissa. Maalauksessa oleva malja on Heinolassa.
Aiheesta muualla

Teos Suomen Kansallisgallerian sivuilla: Kokoelmat: Malja-asetelma.  (Arkistoitu – Internet Archive)